Lēmuma projekts

2023.gada \_\_.\_\_\_\_\_\_\_ **Nr.\_\_\_**

**Par projekta „Cietokšņa noliktavu zonas rūpnieciskās teritorijas reģenerācijas veicināšana un pieejamības uzlabošana”, Nr.5.6.2.0/20/I/018 ietvaros radīto materiālo vērtību ieguldīšanu SIA „Daugavpils ūdens” pamatkapitālā**

Pamatojoties uz Pašvaldību likuma 10.panta pirmās daļas 21.punktu, Publiskas personas kapitāla daļu un kapitālsabiedrību pārvaldības likuma 49.panta pirmo daļu un 63.panta pirmās daļas 1.punktu, Publiskas personas mantas atsavināšanas likuma 3.panta pirmās daļas 4.punktu, 6.panta otro un trešo daļu, 40.pantu, Komerclikuma 154.pantu, 2020.gada 30.jūnija starp Daugavpils valstspilsētas pašvaldību un sabiedrību ar ierobežotu atbildību „Daugavpils ūdens” noslēgtā Sadarbības līguma 3.1.6.punktu, 2020.gada 31.augusta Vienošanos par Eiropas Savienības fonda projekta īstenošanu Nr. 5.6.2.0/20/I/018,

nodrošinot projekta „Cietokšņa noliktavu zonas rūpnieciskās teritorijas reģenerācijas veicināšana un pieejamības uzlabošana” (turpmāk - Projekts) sasniegto rezultātu uzturēšanu (Projekta mērķis ir Daugavpils pilsētas Cietokšņa noliktavu zonas rūpnieciskās teritorijas revitalizācija, veicot publiskās infrastruktūras sakārtošanu privāto investīciju piesaistei, nodrošinot videi draudzīgu un vides ilgtspēju veicinošu teritoriālo izaugsmi, t.sk. veicinot darba vietu radīšanu, un minētais atbilst Ministru kabineta 2015.gada 10.novembra noteikumos Nr.645 atrunātā 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumu prasībām),

ievērojot Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_ sēdes atzinumu un Daugavpils valstspilsētas pašvaldības domes Finanšu komitejas 2023.gada \_\_.\_\_\_\_\_\_ sēdes atzinumu, **Daugavpils valstspilsētas pašvaldības dome nolemj:**

1. Ieguldīt sabiedrības ar ierobežotu atbildību „Daugavpils ūdens”, vienotais reģistrācijas Nr.41503002432, juridiskā adrese Ūdensvada ielā 3, Daugavpilī, LV-5401, pamatkapitālā, Projekta ietvaros radītās materiālās vērtības:
   1. Sadzīves kanalizācijas sūkņu staciju „KSS-1 dn 1250”, Motoru ielā, Daugavpilī, komplektā ar elektroapgādes vadības sadalni un elektroapgādes kabeļiem (33,42 m);
   2. Sadzīves kanalizācijas sūkņu staciju „KSS-2 dn 1250”, Motoru ielā, Daugavpilī, komplektā ar elektroapgādes vadības sadalni un elektroapgādes kabeļiem (22,01 m);
   3. Ārējo sadzīves kanalizāciju (1447,71 m) Motoru ielā no Bērzu ielas (05000350201) līdz Vaļņu ielai Daugavpilī;
   4. Ārējos ūdensvada tīklus (1856,58 m) Motoru ielā no Bērzu ielas (05000350201) līdz Vaļņu ielai Daugavpilī (turpmāk – Mantiskais ieguldījums).
2. Uzdot sabiedrības ar ierobežotu atbildību „Daugavpils ūdens” valdei veikt Mantiskā ieguldījuma novērtējumu atbilstoši normatīvo aktu prasībām.
3. Uzdot Daugavpils valstspilsētas pašvaldības izpilddirektora vietniekam K. Rasim nodrošināt Mantiskā ieguldījuma ieguldīšanu sabiedrības ar ierobežotu atbildību “Daugavpils ūdens” pamatkapitālā, organizējot dalībnieku sapulces sasaukšanu un apstiprinot normatīvajos aktos noteiktos dokumentus, kas apliecina pamatkapitāla palielināšanu.
4. Uzdot Daugavpils valstspilsētas pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam nodrošināt Mantiskā ieguldījuma nodošanas procesa organizēšanu sabiedrības ar ierobežotu atbildību „Daugavpils ūdens” īpašumā normatīvajos aktos noteiktajā kārtībā.

Pielikumā:

1. Daugavpils valstspilsētas pašvaldības pamatlīdzekļu uzskaites kartīte Nr. 12180028 inventāra Nr.12180028;
2. Daugavpils valstspilsētas pašvaldības pamatlīdzekļu uzskaites kartīte Nr. 12180029 inventāra Nr.12180029;
3. Daugavpils valstspilsētas pašvaldības pamatlīdzekļu uzskaites kartīte Nr.12205293 inventāra Nr.12205293;
4. Daugavpils valstspilsētas pašvaldības pamatlīdzekļu uzskaites kartīte Nr.12205294 inventāra Nr.12205294.

Daugavpils valstspilsētas pašvaldības domes priekšsēdētājs A.Elksniņš